cyanic-selkie/wikianc huggingface dataset:
போகோ தொலைக்காட்சி
போகோ தொலைக்காட்சி என்பது சிஎன் நிறுவனத்தின் ஒரு பகுதியாக அதன் சர்வதேச பிரிவின் கீழ் வார்னர்மீடியாவிற்கு சொந்தமான இந்திய நாட்டு கம்பி மற்றும் செய்மதி அலைவரிசை சேவை ஆகும். இது வார்னர்மீடியாவின் இந்திய நாட்டு குழந்தைகளுக்கான அலைவரிசை மற்றும் உள்ளூர் உள்ளடக்கத்தை மட்டுமே ஒளிபரப்புகிறது. இந்த அலைவரிசை சனவரி 1, 2004 ஆம் ஆண்டு முதல் மும்பை நகரை தலைமையிடமாக கொண்டு தமிழ், தெலுங்கு, ஆங்கிலம் மற்றும் இந்தி போன்ற மொழிகளில் இயங்கி வருகின்றது.
வரலாறு
இந்த அலைவரிசை அதிகாரப்பூர்வமாக சனவரி 1, 2004 அன்று டர்னர் இன்டர்நேஷனல் இந்தியா என்ற நிறுவனத்தால் தொடங்கப்பட்டது. இந்த போகோ தொலைக்காட்சியில் இயங்குபடம் மற்றும் நேரடி அதிரடி நிகழ்ச்சிகளை ஒளிபரப்பும் இந்தியாவுக்கான ஒரே குழந்தைகளுக்கான பொழுதுபோக்கு வலைப்பின்னல் ஆகும்.
வெளி இணைப்புகள்
பகுப்பு:2004 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள் பகுப்பு:மும்பையில் உள்ள தொலைக்காட்சி நிலையங்கள் பகுப்பு:குழந்தைகள் தொலைக்காட்சி வலைப்பின்னல்கள் பகுப்பு:தமிழ்த் தொலைக்காட்சிச் சேவைகள் பகுப்பு:இந்தியாவில் ஆங்கில மொழி தொலைக்காட்சி அலைவரிசைகள் பகுப்பு:இந்தி மொழி தொலைக்காட்சி அலைவரிசைகள் பகுப்பு:இந்திய இயங்குபடம்
சோழபுரம் ஊராட்சி
சோழபுரம் ஊராட்சி (Cholapuram Gram Panchayat), தமிழ்நாட்டின் சிவகங்கை மாவட்டத்தில் உள்ள சிவகங்கை வட்டாரத்தில் அமைந்துள்ளது. இந்த ஊராட்சி, சிவகங்கை சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1889 ஆகும். இவர்களில் பெண்கள் 966 பேரும் ஆண்கள் 923 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
இளைய சமுத்ராலா
இளைய சமுத்திராலா (Samudrala Jr.)(1923 – 31 மே 1985) என்றும் அழைக்கப்படும் சமுத்ராலா வெங்கட ராமானுஜாச்சார்யுலு தெலுங்குத் திரைப்படத்துறையில் பணியாற்றும் திரைக்கதை எழுத்தாளரும் தெலுங்குத் திரைப்படங்களில் தனது படைப்புகளுக்காக அறியப்பட்ட பாடலாசிரியரும் ஆவார். இவர் மூத்த திரைக்கதை எழுத்தாளர் சமுத்ராலா ராகவாச்சார்யாவின் மகன் ஆவார்.
சிங்காரி
சிங்காரி 1951 ஆம் ஆண்டு வெளிவந்த தமிழ்த் திரைப்படமாகும். டி. ஆர். ரகுநாத் இயக்கத்தில் வெளிவந்த இத்திரைப்படத்தில் டி. ஆர். ராமச்சந்திரன், கே. ஏ. தங்கவேலு மற்றும் பலரும் நடித்திருந்தனர்.
பாடல்கள்
பகுப்பு:1951 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:எஸ். வி. வெங்கட்ராமன் இசையமைத்த திரைப்படங்கள் பகுப்பு:டி. ஆர். இராமச்சந்திரன் நடித்த திரைப்படங்கள் பகுப்பு:வி. கே. ராமசாமி நடித்த திரைப்படங்கள் பகுப்பு:பத்மினி நடித்த திரைப்படங்கள் பகுப்பு:கே. ஏ. தங்கவேலு நடித்த திரைப்படங்கள்
இளைய சமுத்ராலா
மேற்கோள்கள்
பகுப்பு:தெலுங்குத் திரைப்பட இயக்குநர்கள் பகுப்பு:1985 இறப்புகள் பகுப்பு:1923 பிறப்புகள் பகுப்பு:தெலுங்கு எழுத்தாளர்கள்
பி. கிருஷ்ணன்
'''பி. கிருஷ்ணன்''' (பிறப்பு  மார்ச்சு 6 1947) மலேசியா எழுத்தாளர்களுள் ஒருவராவார். இவர் மருந்தக உதவியாளராகப் பணியாற்றி வருகின்றார். எழுத்துத் துறையில் இவர் நாணல் எனும் புனைப் பெயரால் அறிமுகமாகியுள்ளார்.
எழுத்துத் துறை ஈடுபாடு
1973 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். கூடுதலாக சிறுகதைகள், கவிதைகள் கட்டுரைகளை எழுதியுள்ளார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் வெளிவந்துள்ளன. தமிழ்நாட்டின் இதயகீதம் இலக்கிய இயக்கம் வெளியிடும் கவிதைத் தொகுப்பில் இவர் கவிதை சிறப்பிடம் பெற்றுள்ளது. மேலும் இவர் சமயச் சொற்பொழிவாளர், ஆழ்நிலைத் தியானம் பயிற்றுநர்
உசாத்துணை
பகுப்பு:மலேசியத் தமிழ் எழுத்தாளர்கள் பகுப்பு:1947 பிறப்புகள் பகுப்பு:எழுத்தாளர்கள் பற்றிய குறுங்கட்டுரைகள்
யஷ்பால் சிங் கல்சி
யஷ்பால் சிங் கல்சி (பிறப்பு 23 செப்டம்பர் 1978) தில்லியைச் சேர்ந்த தற்காப்புக் கலைஞராவார். இவர் 'இந்தியாவில் தற்காப்புத் துறையின் முன்னோடி' என்று வகைப்படுத்தப்படுகிறார்.
ஆரம்ப கால வாழ்க்கை
கல்சி, 23 செப்டம்பர் 1978 தில்லியில் சீக்கிய பெற்றோர்களான இராம் சிங் கல்சி மற்றும் அவரது மனைவி மஞ்சித் கவுர் ஆகியோருக்கு பிறந்தார். இவர் தனது 8 வயதில் கராத்தேவைப் பயின்றார். விரைவில் தனது பள்ளியில் கராத்தே அணியின் தலைவரானார். இவர் கராத்தேவில் கருப்புப் பட்டை பெற்றுள்ளார். இவர் தனது முதல் கருப்புப் பட்டையை 1996இல் பெற்றார் அதன் பின்னர் இவர் மாநில, தேசிய மற்றும் சர்வதேச கராத்தேப் போட்டிகளில் பதக்கங்களை வென்றுள்ளார்.
பயிற்சி வாழ்க்கை
கல்சி, அகில இந்திய கலப்பு தற்காப்பு கலை கூட்டமைப்பின் நிறுவன உறுப்பினராக உள்ளார். மேலும், 2015 ஆம் ஆண்டு நிலவரப்படி தில்லி கிளையின் இந்தியா கலப்பு தற்காப்பு கலைக் கழகத்தின் தலைவராக இருந்தார்.
கல்சி, ஒரு உலக கராத்தே அமைப்பின் சான்றளிக்கப்பட்ட கராத்தே மற்றும் கலப்பு தற்காப்பு கலை பயிற்சியாளர் ஆவார். இந்த அமைப்பு இந்தியா, கிரேக்கம், அமெரிக்கா, சிலி, மலேசியா, தென்னாப்பிரிக்கா, ஆப்கானித்தான், பாக்கித்தான், நேபாளம், இங்கிலாந்து மற்றும் பல இடங்களைச் சேர்ந்த மாணவர்களைக் கொண்டுள்ளது. இவர் பிரேசிலிய யியு-யிட்சுவிலும் தகுதி பெற்றவர். இவரது மாணவர்கள் சர்வதேச போட்டிகளிலும், உலக போட்டிகளிலும் இந்தியாவை பிரதிநிதித்துவப்படுத்தியுள்ளனர். 2007 ஆம் ஆண்டு முதல், குர்கானை தளமாகக் கொண்ட சுவீடன் தற்காப்புக் கலைப் பள்ளியான சான்சிங்கன் சர்வதேச கராத்தேப் பள்ளியில் தலைமை பயிற்சியாளராக பணியாற்றி வருகிறார். மேலும் இந்தியா முழுவதும் அதன் மையங்களுக்கு தலைமை தாங்குகிறார். இங்கு ஆண்கள் மற்றும் பெண்கள் இருவருக்கும் பயிற்சி அளிக்கிறது; கல்சி தனது மனைவி அனாமிகா சிங் கல்சியுடன் இணைந்து பணியாற்றுகிறார்.
விருதுகளும், அங்கீகாரமும்
2013 ல் நடந்த சுவீடன் கராத்தேப் போட்டியில் இந்தியாவுக்காக பதக்கம் வென்றார். 2016ஆம் ஆண்டு அமெரிக்க கராத்தேப் போட்டியில் தங்கப்பதக்கம் வென்றார். 2017ஆம் ஆண்டு அமெரிக்க கராத்தேப் போட்டியில் இரண்டு வெண்கலப் பதக்கங்களை வென்றார்.
2018ஆம் ஆண்டு இவர், தனது மனைவியுடன் சேர்ந்து அமெரிக்க கராத்தேப் போட்டிகளில் தங்கப்பதக்கம் வென்றார்.
குறிப்புகள்
பகுப்பு:வாழும் நபர்கள் பகுப்பு:1978 பிறப்புகள் பகுப்பு:தற்காப்புக் கலைகள்
சுதெபான் யாகோவ்லெவிச் உருமோவ்சுகி
சுதெபான் யாகோவ்லெவிச் உருமோவ்சுகி (Stepan Yakovlevich Rumovsky) (Степан Яковлевич Румовский; 29 அக்தோபர் 1734 – 6 ஜூலை 1812) ஓர் உருசிய வானியலாளரும் கணிதவியலாளரும் ஆவார். இவர் முதலி நாட்டுக்கு வெளியே நன்கு அறியப்பட்ட வானியலாளர் ஆவார். இவர் பெர்லினில் லியோனார்டு ஆய்லர் அவர்களிடம் கல்வி பயின்றார். இவர் 1756 இல் இருந்து 1812 வரை புனித பீட்டர்சுபர்கு பல்கலைக்கழகத்தில் வானியலும் கணிதவியலும் கற்பித்தார், மேலும் இவர் புனித பீட்டர்சுபர்கு கல்விக்கழகத்தில் பல பதவிகளை வகித்துள்ளார்.இவர் 1766 முதல் 1786 வரை புவிப்பரப்பியல் துறையின் இயக்குநராக இருந்தார். இவர் 1763 இல் இருந்து வான்காணக இயக்குநராகவும் வானியல் பேராசிரியராகவும் தன் இறப்பு வரை இருந்துள்ளார். இதற்கிடையே, இவர் அறிவியல் கல்விக்கழகத்தின் துணைத்தலைவரானார். இவர் 1763 இல் சுவீடிய அரசு அறிவியல் கல்விக்கழகத்தின் தகைமை உறுப்பினராகத் தேர்வானார்.
இவர் 1803 இல் உருசியப் பள்ளி ஆட்சி வாரியத்தில் இணைந்து பல சீர்திருத்தங்களை மேற்கொண்டார். இவர் 1803 முதல் 1812 வரை கசான் கல்வித்துறையின் கண்காணிப்பாலராக இருந்தபோது வோல்கா வட்டாரத்தில் கசான் பல்கலைக்கழகத்தை உருவாக்குவதில் முதன்மையான பங்கு வகித்தார்.
பணிகள்
இவர் வானியல், புவிப்புற அளக்கையியல், புவிப்பரப்பியல், கணிதவியல், இயற்பியல் புலங்களில் பல அறிவியல் கட்டுரைகளை வரைந்துள்ளார் இவர் 1786 இல் உருசியாவில் 62 இடங்களுக்கு முதல் வானியல் நிலவரைவியல்ஆயங்கள் அமைந்த அட்டவணையை உருவாக்கி வெளியிட்டார். இது பிறகு Berliner Astronomisches Jahrbuch  (1790) இல் மீண்டும் வெளியிடப்பட்டது. இவர் 1760 இல் மாணவருக்கான கணிதவியல் பாட நூலை வெளியிட்டார். பின்னர், இவர் உருசிய மொழி அகரமுதலி வெளியீட்டிலும் ஈடுபடுத்தப்பட்டார். இவர் பல மெய்யியல் நூல்களை உருசியத்தில் மொழிபெயர்த்தார்.
வெள்ளி நோக்கீடுகள்
பதினெட்டாம் நூற்றாண்டில் புவிக்கும் சூரியனுக்கும் இடையில் அமையும் தொலைவைத் துல்லியமாக அளத்தல் உடனடி இன்றியமையாத வானியல் செயல்பாடாக்க் கருதப்பட்டது. முன்பு எட்மண்டு ஆல்லே புவிக்கும் சூரியனுக்கும் இடையில் வெள்ளி கடக்கும்போது இத்தொலைவை அளத்த்ல் துல்லியமாக அமையும் எனப் பரிந்துரைத்திருந்தார்.அத்தகைய வெள்ளிக் கடப்புகள் 1761 இலும் 1769 இலும் நிகழ்ந்தன. அப்போது ஐரோப்பா முழுவதும் நோக்கீடுகள் மேற்கொள்ளப்பட்டன. உண்மையில் மிகத் துல்லியமான புவி-சூரியத் தொலைவு அளவீடுகள் பதிவு செய்யப்பட்டன.
இந்த 1761 முடிவுகள் 1769 இல் மேற்கொள்ளப்பட்ட சீர்திருத்திய நோக்கீடுகளில் பயன்படுத்தப்பட்டன. இந்த ஆண்டில் உருசியப் பேரரசுக்காக உருமோவ்சுகி உருசியாவின் நோக்கீடுகளை ஒருங்கிணைத்தார். உருசியாவில் அணுகமுடிந்த இடங்களில் எல்லாம் மேற்கொள்ளப்பட்டன. உருமோவ்சுகி தானே உருசியாவில் உள்ள கோலாவில் நோக்கிடுகளில் ஈடுபட்டார். பின்னர், இவர் லியோனார்டு ஆய்லர் அவர்களுடன் நோக்கீடுகளின் முழுக் காட்சியைப் பெறுவதற்காக இணைந்துக் கொண்டார்.
மேற்கோள்கள்
பகுப்பு:உருசிய வானியலாளர்கள் பகுப்பு:உருசியக் கணிதவியலாளர்கள் பகுப்பு:1734 பிறப்புகள் பகுப்பு:1812 இறப்புகள்
அக்லான்
அக்லான் (Aklan) என்பது பிலிப்பீன்சின் விசயாசின், மேற்கு விசயாசுப் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் கலிபோ ஆகும். இது 1956 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் புளரென்சியோ மிராபுளோரெஸ் (Florencio Miraflores) ஆவார். இதன் மொத்த நிலப்பரப்பளவு 1,821.42 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக அக்லான் மாகாணத்தின் சனத்தொகை 574,823 ஆகும். மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 64ஆம் மாகாணமாகவும் சனத்தொகையின் அடிப்படையில் 53ஆம் மாகாணமாகவும் காணப்படுகின்றது. இம்மாகாணத்தில் 327 கிராமங்களும், 17 மாநகராட்சிகளும் உள்ளன. அத்துடன் இம்மாகாணத்தில் தகலாகு ஆங்கிலம் உள்ளடங்கலாக ஐந்து பிரதான மொழிகள் பேசப்படுகின்றன. இம்மாகாணத்தின் வருடாந்த வருமானம் 450 மில்ல்லியன் பிலிப்பீனியப் பணத்திற்கும் அதிகமாக உள்ளது. அதனால் இம்மாகாணத்தைப் பிலிப்பீன் அரசு முதற்தர மாகாணமாக வகைப்படுத்தியுள்ளது. இம்மாகாணத்தின் பொருளாதாரத்தின் முக்க்கிய அம்சமாக விவசாயம் உள்ளது.
மேற்கோள்கள்
பகுப்பு:பிலிப்பீன்சின் மாகாணங்கள்
நன்னிலம் மதுவனேசுவரர் கோயில்
நன்னிலம் மதுவனேசுவரர் கோயில் தேவாரப் பாடல் பெற்ற தலங்களில் காவிரி தென்கரைத் தலங்களில் 71ஆவது சிவத்தலமாகும். இத்தலத்தில் விருத்திராசுரனின் துன்புறுத்தல் தாங்காத தேவர்கள் தேனீக்களாக மாறியிருந்து வழிபட்டனர் என்பது தொன்நம்பிக்கை.
அமைவிடம்
சுந்தரர் பாடல் பெற்ற இத்தலம் திருவாரூர் மாவட்டத்தில் அமைந்துள்ளது.
வழிபட்டோர்
அகத்தியர் வழிபட்ட தலம். குபேரன், இந்திரன், யமன், வருணன் ஆகியோர் முறையே வடக்கு, கிழக்கு, தெற்கு, மேற்கு முதலான திசைகளில் வழிபட்ட திருத்தலமிது.
வெளி இணைப்புகள்
அருள்மிகு மதுவனேஸ்வரர் திருக்கோயில் - தினமலர் கோயில்கள் தளம்
புகைப்படங்கள்
பகுப்பு:திருவாரூர் மாவட்டத்திலுள்ள சிவன் கோயில்கள் பகுப்பு:தேவாரம் பாடல் பெற்ற சிவன் கோயில்கள் பகுப்பு:காவேரி தென்கரை சிவன் கோயில்கள்
சாலடிய நாகரிகம்
புது அசிரியப் பேரரசு வீழ்ச்சியின் விளிம்பில் இருந்த போது சாலடியர் என்ற செமிட்டிக் இனத்தவர் பபிலோனியாவைக் கைப்பற்றி புது பாபிலோனியப் பேரரசை நிறுவி  கிமு 626–கிமு முதல் கிமு  539 முடிய 87 ஆண்டுகள் ஆண்டனர். அதை சாலடிய நாகரிகம் என்பர். இவர்கள் பாரசீக வளைகுடாவின் முனையிலிருந்து படை எடுத்து பபிலோனியாவைக் கைப்பற்றியதால் புதிய பாபிலோனியர்கள் என்று கூறப்பட்டனர்.
வரலாறு
நெபொ போலசார்  என்ற சாலடியத் தலைவர் கி.மு.625ல் நினிவே நகரை கைப்பற்றி மார்டுக் கடவுளுக்கு பெரிய கோயிலை கட்டினார். அதன் பிறகு நெபுகண்ட்நெசார் என்ற சாலடிய அரசர்களில் உயர்ந்தவராகக் கருதப்பட்டார். இவர் எகிப்தியர்களை ஒடுக்கினார். செருசலேம் நகரை கைப்பற்றினார். அங்கிருந்த யூதர்களை அடிமைப்படுத்தி பாபிலோனியாவிற்கு கொண்டுவந்தார். டைர் என்ற் நகரைத் தவிர அனைத்து பினீஷிய நகரங்களையும் கைப்பற்றினார். இவ்வாறு சிரியா, பாலஸ்தீனம், யூப்ரட்டீஸ் நதிப் பள்ளத்தாக்கு ஆகியவை இவரது ஆட்சிக்கு கீழ் வந்தன.
கட்டிடக்கலை
நெபுகத் நேசர் கலை ஈடுபாடு மிக்கவர். இவரால் யூப்ரட்டீஸ் நதியின் இருபுற்மும் இணைக்க பாலம் கட்டப்பட்டது. இவரால் பாபிலோன் நகரைச் சுற்றி மதிலும் அகலியும் கட்டப்பட்டன. மார்டுக் கடவுளுக்கான பெரிய கோயிலை புதுப்பித்தார். அதனருகில் 300 அடி கோபுரம் 7 அடுக்குடன் கட்டப்பட்டது.
தொங்கும் தோட்டம்
பாபிலோனின் தொங்கு தோட்டமும் (Hanging Gardens of Babylon) (செமிராமிஸின் தொங்கு தோட்டம் எனவும் அறியப்படுகிறது), பாபிலோனின் சுவர்களும் ஏழு உலக அதிசயங்களுள் ஒன்றாகக் கருதப்படுகின்றன. இவ்விரண்டும் நெபுகத் நேசரால் தற்போதைய ஈராக் நாட்டினுள் அடங்கும் பாபிலோனில் கி.மு 600 அளவில் கட்டப்பட்டதாகக் கருதப்படுகிறது. எனினும் இது உண்மையிலேயே இருந்ததா என்பது பற்றிய சந்தேகமும் இன்னும் உள்ளது. ஸ்ட்ராபோ (Strabo), டையோடோரஸ் சிகுலஸ் (Diodorus Siculus) போன்ற கிரேக்கச் சரித்திர ஆசிரியர்களால் விரிவாகப் பதியப்பட்டுள்ள இத் தொங்கு தோட்டம் இருந்தது பற்றி, பபிலோனிலிருந்த மாளிகையில் நடத்தப்பட்ட அகழ்வாராய்ச்சியில் கிடைத்த மேலோட்டமான சில சான்றுகள் தவிர, வேறு சான்றுகள் மிகக் குறைவாகவேயுள்ளன. இது பற்றிய வியத்தகு விவரணங்களை நியாயப்படுத்தக் கூடிய போதிய சான்றுகள் இன்னும் கிடைக்கவில்லை.
வானியல்
விண்மீன்களை குறியீடுகள் மூலம் குறித்தனர். அதன் மூலம் மனிதன் பிறந்த நேரத்தையும் காலத்தையும் அறிந்து அவன் எதிர்காலத்தை குறித்தனர். காலத்தையும் கிரகணத்தையும் துல்லியமாக கணக்கிட்டனர். வாரத்திற்கு 7 நாட்கள், ஒரு நாளைக்கு 12 இரட்டை மணிநேரங்கள், ஒவ்வோரு இரட்டை மணி நேரத்திற்கும் 120 நிமிடங்கள் என்று உலக்த்துக்கு அறிவித்தவர்கள் சாலடியர்களே. நபு ரிமானு என்பவர் வானியல் அறிவினால் ஒரு ஆண்டிற்குறிய நாட்களை கணக்காக அறிந்தார். கிடின்னு என்பவர் பூமியின் அச்சில் அவ்வப்பொழுது எவ்வாறு மாற்றம் ஏற்படுகிறது என்று கண்டறிந்தார்.
மேற்கோள்
பகுப்பு:மெசொப்பொத்தேமியாவின் வரலாறு பகுப்பு:மெசொப்பொத்தேமியா
மிரோஸ்லாவ் லாஜ்காக்
மிரோஸ்லாவ் லாஜ்காக்  (Miroslav Lajčák  20 மார்ச்சு 1963  ) என்பவர் சுலோவாக்கியா நாட்டின் வெளியுறவு அமைச்சர் ஆவார். இவர் ஐக்கிய நாட்டுப் பொதுச் சபையின் தலைவராக 2017 ஆம் ஆண்டு மே 31 ஆம் தேதி தேர்வு செய்யப்பட்டார். 2017 செப்டம்பர் 12 ஆம் தேதியில் அவர் பதவியேற்க உள்ளார்.
இளமையும் கல்வியும்
பிரட்டீஸ்லாவாவில் உள்ள கொமினியஸ் பல்கலைக்கழகத்தில் படித்து சட்டம் பயின்று பட்டதாரி ஆனார். பின்னர் பன்னாட்டு உறவுகள் என்ற கல்வியில் முதுகலைப்  பட்டம் பெற்றார். செருமனியில் பாதுகாப்பு தொடர்பான படிப்பில் ஈடுபட்டார்.
அமைச்சர் பணிகள்
2009இல் சுலோவாக்கியாவின் அயல்நாட்டு அமைச்சராகவும்,   2010 திசம்பர் முதல் 2012 ஏப்பிரல் வரை இரசியா கிழக்கு அண்மை நாடுகள் மேற்கு பால்கன்ஸ் ஆகியவற்றுக்கு மேலாண் இயக்குநராகவும் பணி ஆற்றினார். 2012 ஏப்பிரலில் சுலோவாக்கிய அமைச்சரவையில் அயலக அமைச்சர் மற்றும் துணை முதலமைச்சராகவும் அமர்த்தப்பட்டார்.
ஐக்கிய நாட்டு அவை பொதுச் செயலாளர் தேர்தலில்
பான் கி மூன் என்ற ஐக்கிய நாட்டுப் பொதுச் செயலாளரை அடுத்து புதிய பொதுச் செயலாளரைத் தேர்ந்தெடுக்க லாஜ்காக் சுலோவாக்கியா வேட்பாளராக 2016 ஆம் ஆண்டில் விண்ணப்பத்தை அளித்தார்.
மேற்கோள்
பகுப்பு:ஐக்கிய நாடுகள் சபை பகுப்பு:1963 பிறப்புகள்
ஆல்சைமர் நோய்
ஆல்சைமர் நோய் (Alzheimer disease) நரம்பியல் சிதைவுகளால் ஏற்படும், மெதுவாக ஆரம்பித்து, நாட்கள் செல்கையில் மோசமான நிலைமைக்கு நகரும் ஒரு நாட்பட்ட நோயாகும். இது அறிவாற்றல் இழப்பின் அல்லது மறதிநோயின் மிகப் பொதுவான வடிவம் ஆகும். 60-70 % ஆன மறதிநோய் இந்த ஆல்சைமர் நோயினால் ஏற்படுவதாகும். திசுக்கள் அழிவினால் உருவாகும், குணப்படுத்த முடியாத இந் நோயை 1906 ஆம் ஆண்டில், செருமானிய மனநோய் மருத்துவரான ஆலோயிசு ஆல்சைமர் (Alois Alzheimer) என்பவர் முதன் முதலில் விளக்கினார். 65 வயதுக்கு மேற்பட்டோரில் 6% மானவர்களில் இந்நோய் காணப்படுவதுடன், வயது அதிகரிக்கையில் இந்த நோயால் தாக்கத்திற்குள்ளாபவரின் எண்ணிக்கையும் அதிகரிக்கிறது. எனினும் மிக அரிதாக இது மிகவும் முன்னதாகவே பீடிக்கக் கூடும். அமெரிக்காவில் ஆல்சைமர் நோயுள்ள 5 மில்லியனுக்கும் மேற்பட்டோரில் 5 % ஆனவர்கள் 65 வயதைவிடக் குறந்தவர்களாக இருக்கின்றனர். 2006 ஆம் ஆண்டில் உலகம் முழுதும் 26.6 மில்லியன் மக்கள் இந்நோயால் பீடிக்கப்பட்டுள்ளதாகக் கணிக்கப்பட்டுள்ளது. 2050 ஆம் ஆண்டில் இது நான்கு மடங்காகக் கூடும் எனவும் அஞ்சப்படுகிறது.
பொதுவாக இதன் ஆரம்ப அறிகுறி சமீபத்திய நிகழ்வுகளை மறத்தல் அல்லது குறுகிய கால நினைவு இழப்பு ஆகும். இந் நோயால் பீடிக்கப்பட்ட ஒவ்வொருவரையும் இது தனித்துவமான முறையில் பாதிக்கின்றது எனினும் சில பொதுவான அறிகுறிகளும் காணப்படுகின்றன. தொடக்கத்தில் கவனிக்கப்படக்கூடிய அறிகுறிகள் முதுமையுடன் தொடர்புபட்டதாகவோ அல்லது, மன அழுத்தம் காரணமாக ஏற்படுவதாகவோ தவறாக எண்ணப்படலாம். தொடக்கத்தில் மிகவும் பொதுவாகக் கவனிக்கக் கூடிய அறிகுறி நினைவாற்றல் இழப்பு ஆகும். இந் நோய் இருப்பதாக ஐயம் எழும்போது இதனை உறுதிப்படுத்திக் கொள்வதற்காக நடத்தை மதிப்பீடுகளும், அறிதிறன் சோதனைகளும் செய்யப்படுகின்றன.
நோயுற்றவரின் இயல் நிலையில் குறைபாடு ஏற்படும்போது, வீழ்ச்சியுற்றால், அவர்கள் தம் குடும்பம் மற்றும் சமூகத்திலிருந்து விலகுகின்றனர். படிப்படியாக, உடல் செயல்பாடுகள் குறைந்து, இறுதியில் மரணத்தை அடைகின்றனர். நோயின் முன்னேற்ற வேகம் மாறுபட்டாலும், சராசரி ஆயுட்கால எதிர்பார்ப்பு மூன்று முதல் ஒன்பது ஆண்டுகள் ஆகும்.
2015 ஆம் ஆண்டில், உலகளாவிய அளவில் ஏறத்தாழ 29.8 மில்லியன் ஆல்சைமர் நோயாளிகள் இருந்தனர்.
ஆய்வுகள்
அல்சைமர் நோயினை தீர்க்கவல்ல முதல் வேதிப்பொருளை லைஸ்டர் பல்கலைக்கழக அறிவியலாளர்கள் கண்டறிந்துள்ளனர். மூளையில் உள்ள திசுக்களை உயிரிழக்கச் செய்யும் நோய்களான அல்சைமர், நடுக்குவாதம், ஹண்டிங்டன்சு (en:Huntington's disease) போன்ற நோய்களை தீர்க்கும் மருந்தைத் தயாரிக்க இதுவே முதல் படியென்றும், இன்னும் பல வேலைகள் இருப்பதாகவும் கூறினர்.
அல்சைமர் நோய் நிலைகள்
அறிவாற்றல் குறைபாடு மற்றும் செயல்பாட்டு குறைபாடு ஆகியவற்றின் வளர்ச்சியின் அடிப்படையில் அல்சைமர் நோய் நான்கு நிலைகளாக பிரிக்கப்பட்டுள்ளது.
அல்சைமர் நோயின் ஆரம்ப நிலை
thumb|Alzheimers disease progression-brain degeneration
அல்சைமர் நோயின் இடைக்கால நிலை
thumb|Alzheimer's disease brain comparison thumb|Alzheimer's Disease thumb|PET Alzheimer
முன்-மன உடைவு உளக்கேடு நோய்
thumb|Alzheimer disease video ஆரம்ப கால அறிகுறிகள் முதுமை மறதி மனநோயையும், மன அழுத்த நோயையும்  ஒத்திருப்பதால் இதை வேறுபடுத்திக் கண்டுபிடிப்பது கடினமாகின்றது. எனவே, இது முதுமை மறதி மனநோயெனவும், மன அழுத்த மனநோயெனவும், தவறுதலாக கணிக்கப்படுகிறது. அல்சைமர் நோயின் தாக்குதலை அறிவதற்கு எட்டு ஆண்டுகளுக்கு முன்னர், அறிவாற்றல் கோளாறுகள் வெளிப்படும். இதனை விரிவான நரம்பியல்-உளவியல் சோதனை மூலமே அறிய முடியும். இந்த ஆரம்ப கால அறிகுறிகள் அன்றாட வாழ்வில் இடம்பெறக்கூடிய மிகவும் சிக்கலான செயல்களை பெரிதும் பாதிக்கலாம். மிகவும் குறிப்பிடத்தக்க இழப்பு அல்லது பற்றாக்குறை குறுகிய கால நினைவு இழப்பு ஆகும். இதனால் சமீபத்தில் அறியப்பட்ட கருத்துகள், நிகழ்வுகள் மற்றும் உண்மைகள் போன்றவை எளிதில் மறக்கப்படுகின்றன. புதிய தகவல்களைப் பெற இயலாத நிலை ஏற்படுகிறது.
அறிகுறிகள்
நோய் அதிகரிக்கும் போது தோன்றும் அறிகுறிகள்: thumb|Retrovirus labeled granule neurons in the dentate gyrus of Alzheimer disease mouse model.
அல்சைமர் நோயின் ஆரம்ப கால கட்டங்களில் காணப்படும் பொதுவான அறிகுறிகள்:
thumb|Astrocytes in alzheimer's disease
இந்த நோய்க்கான மருத்துவம் தொடங்கும் முன் உள்ள நிலையில் இந்நோயுள்ளவர்களிடையே, உள்ளத்தால் உணர்வறிவாகவும், அறிவுணர்வாகவும் உள்வாங்கும் கூறுகள் குறைந்து காணப்படும். இந்நிலை, மென்மையான அறிவாற்றல் வலுக்குறைவு (MCI) என்று அழைக்கப்படுகிறது. இது சாதாரண வயதில் ஏற்படும் மறதிக்கும், முதுமை மறதிக்கும் இடையில் ஒரு இடைநிலைக் கட்டமாக கருதப்படுகிறது. மென்மையான அறிவாற்றல் வலுக்குறைவு (MCI) பல்வேறு அறிகுறிகளுடன் கூடியது, அவற்றுள், நினைவக இழப்பு மிகவும் முக்கியமான அறிகுறியாகும். இது நினைவிழக்கும் நோயுடன் கூடிய மென்மையான அறிவாற்றல் வலுக்குறைவு நோய் என்று குறிப்பிடப்படுகிறது. இது அல்சைமர் நோயின் ஆரம்ப கால நிலையாகும்.
தொடக்க கால அல்சைமர் நோய்
அல்சைமர் நோயுடைய மக்களிடையே காணப்படும், கற்றல் குறைபாடுகள், நினைவாற்றல் குறைபாடுகள் போன்றவை நோயைக் கண்டறிந்து  உறுதிப்படுத்த உதவுகின்றன. நினைவக பிரச்சினைகளைக் காட்டிலும் முக்கியத்துவம் வாய்ந்த சிக்கல்கள்:
1 மொழி பயன்பாட்டுக் குறைபாடுகள்
2 நிர்வாக செயல்பாடுகளில் தேக்கம்
3 தூண்டல்களுக்கு பொருள் காண இயலாநிலை
4 நுண்ணுணர்விழப்பு
5 இயக்க குறைபாடுகள்
6 பொருள்களைப் புரிந்து கொள்ள இயலாமை
7 செயற்திறன்குறைபாடு
அல்சைமர் நோயுடையவர்களுக்கு எல்லா நினைவக திறன்களும் சமமாக பாதிக்கப்படாது. அல்சைமர் நோயுடையவர்களுக்கு, வாழ்க்கையின் பழைய நினைவுகள், தொடர் நிகழ்வு நினைவுகள், கற்ற உண்மைகள், சொற்பொருள் நினைவகம்,  உள்ளர்த்தமுள்ள மற்றும் வெளிப்படையில்லாத மறைமுக நினைவகம் ஆகியவை குறைவான அளவிற்கு பாதிக்கப்படுகின்றன.
மத்திம கால அல்சைமர் நோய்
வளர்ச்சி சீர்குலைவினால் அல்சைமர் நோயுடையவர்களுக்கு சுதந்திரம் குறைகிறது. அன்றாட வாழ்க்கைக்குத் தேவையான மிகவும் பொதுவான எளிய செயல்களைக்கூட இவர்களால் தன்னிச்சையாகச் செய்ய முடிவதில்லை. சொற்குவியல் அல்லது சொற்தொகுதி வளம் குன்றுவதாலும், நினைவூட்டுத் திறன் மங்குவதாலும் ஏற்படும் இயலாமை காரணமாக பேசுவதில் சிக்கல்கள் அதிகரிக்கின்றன. இவை வெளிப்படையாகத் தெரிகின்றன. தவறான வார்த்தை மாற்றுப் பயன்பாடு, தவறான வார்த்தைகளை இடைச் செருகல் செய்தல், அரைகுறைபேச்சு, தொடர்பற்ற பேச்சு ஆகியவை மிகுந்து காணப்படுகின்றன. மேலும் படித்தல் மற்றும் எழுத்து அறி திறன்கள் படிப்படியாக இழக்கப்படுகின்றன. அல்சைமர் நோய் அதிகரிக்கும்போது, சிக்கலான,  இயக்குநரம்புக்கல வரிசை முறை செயல்களில் ஒருங்கிணைப்பு குறைவதால் கீழே விழக்கூடிய அபாயம் ஏற்படக்கூடும். இந்த கட்டத்தில், நினைவக பிரச்சினைகள் மோசமடைகின்றன, மேலும் நோய் தாக்கப்பட்ட நபர் நெருங்கிய உறவினர்களைக்கூட அடையாளம் காணத் தவறிவிடலாம். முன்னர் நிலைத்திருந்த நீண்ட கால நினைவாற்றல், படிப்படியாகக் குறைந்து முடக்கமடைகிறது.
நோய்க்கான காரணம்
மன பயிற்சி, உடல் பயிற்சி, மற்றும் உடல் பருமன் தவிர்க்கும் பயிற்சி, ஆகியவை ஆபத்துகளைக் குறைக்கக் கூடும்; இருப்பினும், இத்தகைய பயிற்சிகள் மேற்கொள்ள வழங்கப்படும் பரிந்துரைகளை ஏற்பதற்கான ஆதாரங்கள் வலுவாக இல்லை. ஆபத்துகளை குறைக்க எந்த மருந்துகளோ அல்லது கூடுதல் உபகரணங்களோ தேவை இல்லை.
சிகிச்சைகள்
சில சிகிச்சைகள் தற்காலிகமாக நோய் அறிகுறிகளைக் குறைத்து உடல்நலத்தை மேம்படுத்தினாலும், நோயினை முழுமையாக குணப்படுத்த எவ்வித சிகிச்சைமுறையும் இல்லை. அல்சைமர் நோயினால் பாதிக்கப்பட்ட மக்கள், உதவிக்காக மற்றவர்களை பெருமளவில் நம்பியிருக்கிறார்கள், தங்களின் கவனிப்பாளருக்கு இவர்கள் சமூக ரீதியாகவும், உளவியல் ரீதியாகவும், உடல் மற்றும் பொருளாதார ரீதியாகவும், அழுத்தம் அளிப்பார்கள். சுமையாக இருப்பார்கள். தினசரி வாழ்க்கை நடவடிக்கைகளில் உடற்பயிற்சி திட்டங்கள் மிகுந்த நன்மை பயக்கும். மேலும் சில நல்ல விளைவுகளை ஏற்படுத்தக்கூடும்.
நோய்த்தாக்கியவர்களுக்கு, மன உடைவு உளக்கேடு மற்றும் நடத்தை பிரச்சினைகளுக்கு வழங்கப்படும் சிகிச்சை அல்லது உளப்பிணி சிகிச்சை பொருத்தமானது. இந்த சிகிச்சைகளால் கிடைக்கும் பலனைவிட ஆரம்பகால மரண ஆபத்து அதிகமாக இருப்பதால், இது வழக்கமாக பரிந்துரைக்கப்படுவதில்லை.
பிரேசிலியா
பிரேசிலியா (Brazilea) என்பது ஒரு அழிந்துபோன பேரின அல்காவாகும். பிரேசிலியா சிற்றினங்களான பிரேசிலியா ஹெல்பி மற்றும் பிரேசிலியா சிஸ்ஸா ஆகியவை  பேலியோரோட்டா என்னும் இடத்தில் உள்ள ஜியோ பார்க் பகுதியில் மரியானா நகரில் மொரோ டோ பாபாலியோ பாறைப்பகுதியில் வாழ்ந்ததாக கண்டுபிடிக்கப்பட்டுள்ளது. பிரேசிலியா வாழ்ந்த காலம் பேர்மியன் காலத்தில் சக்மாரியன் காலம் ஆகும்.
மேற்கோள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:மகரந்தத்தூளியல்
2016 ஐசிசி உலக இருபது20
2016 ஐசிசி உலக இருபது20 (2016 ICC World Twenty20) என்பது 2016 ஆம் ஆண்டு மார்ச்சு 11 முதல் ஏப்ரல் 3 வரை இந்தியாவில் இடம்பெற்ற பன்னாட்டு இருபது20 உலகத் துடுப்பாட்டப் போட்டித் தொடராகும். உலக இருபது20 போட்டிகளில் இது ஆறாவதாகும். இந்தியாவில் இது முதற்தடவையாக இடம்பெற்றது.
இந்தியாவின் பெங்களூர், தரம்சாலா, கொல்கத்தா, மொகாலி, மும்பை, நாக்பூர், புது தில்லி ஆகிய ஏழு நகரங்களில் போட்டிகள் இடம்பெற்றன. இறுதிப் போட்டி கல்கத்தாவில் ஈடன் கார்டன்சு அரங்கில் இடம்பெறது. 2014 போட்டியைப் போன்று இம்முறையும் 16 அணிகள் பங்குபற்றின. பன்னாட்டுத் துடுப்பாட்ட அவையில் முழுமையான உறுப்புரிமை வகிக்கும் 10 அணிகள் நேரடியாகவும், ஏனைய ஆறு நாடுகள் தெரிவுப் போட்டிகள் மூலமும் தெரிவாயின. கொல்கத்தா ஈடன் கார்டன்சு அரங்கில் இடம்பெற்ற இறுதிப் போட்டியில் மேற்கிந்தியத் தீவுகள் இங்கிலாந்தை நான்கு இழப்புகளால் வென்று உலகக் கோப்பையை இரண்டாவது தடவையாகப் பெற்றுக் கொண்டது.
அணிகள்
இறுதிச் சுற்றுப் போட்டிகளில் மொத்தம் 15 அணிகள் பங்குபற்றவுள்ளன. இவற்றில் பன்னாட்டுத் துடுப்பாட்ட அவையின் முழு உறுப்பினர்களான அனைத்துப் பத்து நாடுகளும் நேரடியாகவே தகுதி பெறுகின்றன. 2015 உலக இருபது20 தகுதிப் போட்டிகள் மூலமாக தகுதிபெறும் 5 இணை உறுப்பு நாடுகளும் பங்கேற்கின்றன. இத்தகுதிப் போட்டிகள் 2015 சூலை 5 முதல் சூலை 26 வரை அயர்லாந்து, மற்றும் இசுக்காட்லாந்து ஆகிய நாடுகளில் நடைபெறுகின்றன.
ப.து.அ பன்னாட்டு இ20 வெற்றியாளர் தரவரிசையில் உள்ள முதல் எட்டு இடங்களில் உள்ள முழு உறுப்பு அணிகள் நேரடியாக சூப்பர் 10 நிலைக்கு தகுதி பெறுகின்றன. மீதமுள்ள எட்டு அணிகள் குழுநிலை போட்டிகளில் பங்கேற்க வேண்டும். இவற்றிலிருந்து இரண்டு அணிகள் சூப்பர் 10 நிலைக்கு முன்னேறும்.
குழு ஏ
குழு 2 இற்கு முன்னேற்றம்.
குழு பி
குழு 1 இற்கு முன்னேற்றம்
குழு 2
வெளியேறு நிலைக்குத் தகுதி, வெளியேற்றம்.
வெளியேறு நிலை
பாதுகாப்புக் காரணங்களுக்காக, குழு 2 இல் பாக்கித்தான் இரண்டாவதாக வரும் பட்சத்தில், பாக்கித்தான் தனது அரையிறுதி ஆட்டத்தை மார்ச் 30 அன்று தில்லியில் விளையாடும் எனவும், தில்லியில் ஆரம்பத்தில் திட்டமிடப்பட்ட ஆட்டம் மும்பையில் ஆடப்படும் எனவும் ஐசிசி அறிவித்தது..
மேற்கோள்கள்
பகுப்பு:இருபது20 துடுப்பாட்டம் பகுப்பு:இந்தியாவில் துடுப்பாட்டம் பகுப்பு:2016 நிகழ்வுகள்
பஞ்ச மூர்த்திகள்
பஞ்ச மூர்த்திகள் என்பது சைவ சமயத்தில் ஐந்து மூர்த்திகளைக் குறிப்பதாகும். சிவபெருமான், அம்பிகை, விநாயகர், முருகன், சண்டிகேசுவரர் ஆகியோர் பஞ்ச மூர்த்திகளாகும்.
பஞ்ச மூர்த்திகள் உலா
இப்பஞ்ச மூர்த்திகளின் உற்சவர்களை கோவிலைச் சுற்றியோ, அருகிலுள்ள தெருக்களைச் சுற்றியோ வலம் வரச் செய்வது பஞ்ச மூர்த்திகள் உலாவாகும். இதற்கு பஞ்ச மூர்த்திகள் புறப்பாடு, பஞ்ச மூர்த்திகள் வீதியுலா, பஞ்ச மூர்த்திகள் புறப்பாடு என்று அழைக்கப்படுகிறது. இவ்விழாவின் போது உற்சவர்கள் தங்களுக்குரிய வாகனங்களில் வலம் வருகிறார்கள்.
மேற்கோள்கள்
பகுப்பு:சைவ சமயம்
பர்புடா
பர்புடா (Barbuda) கிழக்கு கரிபியன் பகுதியில் அமைந்துள்ள ஓர் தீவாகும். அன்டிகுவா பர்புடா நாட்டின் அங்கமாகும். அண்டிக்குவாவிற்கு வடக்கே, வளிமறைவுத் தீவுகளின் மத்தியில் பர்புடா அமைந்துள்ளது. இதன் தெற்கே மொன்செராட், குவாதலூப்பே தீவுகளும் வடக்கு மற்றும் மேற்கில் நெவிசு, செயிண்ட் கிட்சு, சென். பார்ட்சு, செயிண்ட் மார்ட்டின் தீவுகளும் உள்ளன. இங்குள்ள மக்கள் தொகை 1,638 ஆகும்; இவர்களில் பெரும்பாலோர் கொட்ரிங்டன் ஊரில் வசிக்கின்றனர்.
பகுப்பு:கரிபியன் தீவுகள்
ஆகத்து 2014
ஆகத்து 2014 (August 2014, ஆகத்து 2014), 2014 ஆம் ஆண்டின் எட்டாவது மாதமாகும். இம்மாதம் ஒரு வெள்ளிக்கிழமையில் துவங்கி 31 நாட்களின் பின்னர் ஞாயிற்றுக்கிழமையில் முடிவடைந்தது. தமிழ் நாட்காட்டியின் படி ஆவணி மாதம் ஆகத்து 17, ஞாயிற்றுக்கிழமை தொடங்கி, செப்டம்பர் 17 புதன்கிழமையில் முடிவடைந்தது. இசுலாமிய நாட்காட்டியின்படி கிஞ்சுரா 1435 ஆம் ஆண்டின் சவ்வால் மாதம் சூலை 29 செவ்வாய்க்கிழமை அன்று தொடங்கி ஆகத்து 27 புதன்கிழமையில் முடிவடைந்தது.
சிறப்பு நாட்கள்
பகுப்பு:2014
கானமூர்த்தி
கானமூர்த்தி இராகம் கருநாடக இசையின் 3வது மேளகர்த்தா இராகம் ஆகும். இந்த இராகம் கருணைச் சுவையை வெளிப்படுத்துகிறது. அசம்பூர்ண பத்ததியில் 3வது இராகத்திற்கு கானஸாமவராளி என்ற பெயர் கொடுக்கப்பட்டுள்ளது.
இலக்கணம்
thumb|right|250px|கானமூர்த்தி சுரங்கள் C யிலிருந்து தொடக்கம்
உருப்படிகள்
பகுப்பு:மேளகர்த்தா இராகங்கள்
கல்பா, இமாச்சலப் பிரதேசம்
கல்பா (Kalpa, Himachal Pradesh) இந்தியாவில், இமாச்சலப் பிரதேசத்தின் கின்னெளர் மாவட்டத்தில் ரெகாங் பியோவிற்கு மேல், சத்லஜ் ஆற்றின் பள்ளத்தாக்கில் உள்ள ஒரு சிறிய நகரம் ஆகும். இந்த நகரம் கின்னெளர் இன மக்களின் குடியிருப்புப் பகுதியாகும். இந்த மக்கள் மற்றும் ஆப்பிள் பழத்தோட்டங்களுக்கு புகழ் பெற்றவர்கள் ஆவர். ஆப்பிள் இப்பகுதிக்கு ஒரு பெரிய பணப்பயிர் ஆகும். உள்ளூர் மக்கள் இந்து மதம் மற்றும் பௌத்த மதம் ஆகியவற்றின் ஒருங்கிணைப்புகளை பின்பற்றுகின்றனர். மேலும் கல்பாவின் பல கோவில்களில் இந்து மற்றும் பௌத்த கடவுளர்களுக்கு அர்ப்பணிக்கப்பட்டுள்ளன. கல்பாவின் சராசரி கல்வியறிவு 83.75% ஆகும். இமாச்சலப் பிரதேசத்தின் புகழ்பெற்ற இசை இயக்குனரான சுரேந்தர் நேகி, கல்பாவிலிருந்து வந்தவர். இந்தியாவின் முதல் வாக்காளரான ஷியாம் சரண் நேகி கூட கல்பாவைச் சேர்ந்தவர்.
பகுப்பு:இமாச்சலப் பிரதேசம் பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
எம். கே. கே. நாயர்
'''எம். கே. கே. நாயர்''' (ஆங்கிலம்: M. K. K. Nair) என்று பொதுவாக அடையாளம் காணப்பட்ட மேப்பள்ளி கேசவப் பிள்ளை கிருட்டிணன்குட்டி நாயர் (1920 - 1987) என்பவர் ஒரு இந்திய அரசின் உயர் அதிகாரியாகவும், கலை இரசிகனாகவும் மற்றும் கேரளாவைச் சேர்ந்த இந்திய ஆட்சிப் பணி அதிகாரியாகவும் இருந்துள்ளார். பிலாய் எஃகு ஆலை அமைப்பதிலும், திருவிதாங்கூர் உரங்கள் மற்றும் இரசாயனங்கள் நிறுவனத்தின் வளர்ச்சியிலும் அவர் செய்த பணிக்களுக்காகவும், கேரள மாநிலத்தில் நுண்கலைகளை ஊக்குவிப்பதிலும், கதகளி போன்ற கலை நிகழ்ச்சிகளிலும் நாயரின் பங்களிப்புகளுக்காகவும் நன்கு அறியப்படுகிறார்.
சுயசரிதை
திரு எம். கே. கே. நாயர் 1920 டிசம்பர் 29, இல் தெற்கு இந்திய மாநிலமான கேரளாவின் திருவனந்தபுரத்தில்,  கேசவப்பிள்ளை மற்றும் ஜானகி அம்மா ஆகியோருக்கு பிறந்தார். 1939 இல் சென்னைப் பல்கலைக்கழகத்தில் இயற்பியலில் முதல் தரத்துடன் பட்டம் பெற்ற பின்னர், திருவிதாங்கூரின் அரசுப்பணியில் ஒரு பிரிவு கணக்காளராக தனது வாழ்க்கையைத் தொடங்கினார். அங்கு அப்போதைய திவானாக இருந்த சி.பி.ராமசாமி ஐயரின் கீழ் பணியாற்ற இவருக்கு வாய்ப்பு கிடைத்தது. பின்னர், இவர் 1943 ஆம் ஆண்டில் பாதுகாப்பு அமைச்சகத்தின் ஆயுதத் தொழிற்சாலையில் சேர செகந்திராபாத் நகருக்குச் செல்வதற்கு முன்பு தொலைபேசித் துறையில் ஒரு கணக்காளராகப் பணியாற்றினார். பிரிட்டிஷ் இராணுவத்தில் முதல் நான்கு அரசிதழ் அதிகாரிகளில் ஒருவராகவும், திட்டமிடல் அதிகாரியாக பணியாற்றினார். 1949 ஆம் ஆண்டில் இந்திய ஆட்சிப்பணித் தேர்வில் கலந்துகொள்வதற்காக அவர் வேலையை விட்டு விலகும் வரை 1947 ஆம் ஆண்டு வரை அவர் ஆயுதத் தொழிற்சாலையில் பணியாற்றினார். இது அவரை மூத்த இந்திய ஆட்சிப் பணி அதிகாரியும், சர்தார் வல்லபாய் படேலின் நெருங்கிய நணபருமான வி. பி. மேனனுடன் தொடர்பு கொள்ள வைத்தது.
1959இல் பிலாய் எஃகு ஆலையை இயக்குவது தாமதமாகி வந்தபோது, அப்போதைய இந்தியப் பிரதமர் ஜவகர்லால் நேரு, அந்த நேரத்தில் கைத்தொழில் மற்றும் வர்த்தக அமைச்சராக இருந்த தி. த. கிருஷ்ணமாச்சாரியின் ஆலோசனையின் பேரில், ஆலையின் இயக்குநராக நாயரை நியமித்தார். பின்னர், திருவிதாங்கூர் உரங்கள் மற்றும் இரசாயனங்கள் நிறுவனத்தின் தலைவராகவும், நிர்வாக இயக்குநராகவும் நியமிக்கப்பட்டு, அவர் தனது சொந்த மாநிலமான கேரளாவுக்குத் திரும்பினார். அங்கு இவர் 1971 ஆம் ஆண்டில் இந்தியத் திட்டக்குழுவின் இணைச் செயலாளராக நியமிக்கப்படும் வரை பணிபுரிந்து வந்தார்.
எம். கே. கே. நாயர் 1987 செப்டம்பர் 27, அன்று, தனது 66 வயதில், எர்ணாகுளத்தில், புற்றுநோயால் பாதிக்கப்பட்டு இறந்தார். அவரது மனைவி இவர்களது ஒரே மகன் கோபிநாத் கிருஷ்ணனுடன் வசித்து வருகிறார்.
ஆளுமை மற்றும் கௌரவங்கள்
கேரளாவிலுள்ள, திருவிதாங்கூர் உரங்கள் மற்றும் இரசாயனங்கள் நிறுவனத்தை முக்கிய தொழில்துறை பிரிவுகளில் ஒன்றாக கொண்டுவர அதன் வளர்ச்சியை நாயர் மேற்பார்வையிட்டார். இவரது ஆட்சிக் காலத்தில்தான் ஒரு புதிய அம்மோனியம் சல்பேட் ஆலை, திருவிதாங்கூர் உரங்கள் மற்றும் இரசாயனங்கள் நிறுவன பொறியியல் மற்றும் வடிவமைப்பு அமைப்பு (FEDO) மற்றும் திருவிதாங்கூர் உரங்கள் மற்றும் இரசாயனங்கள் நிறுவன பொறியியல் பணிகள் (FEW) ஆகியவை அமைக்கப்பட்டன. மேலும் அம்பலமேடுவில் மற்றொரு உற்பத்திப் பிரிவை நிறுவுவதற்கான பணிகளும் தொடங்கப்பட்டன. அவர் திருவிதாங்கூர் உரங்கள் மற்றும் இரசாயனங்கள் நிறுவனத்தின் சமூகத்தை சொந்த பள்ளிகள் மற்றும் மருத்துவமனைகளை தன்னிறைவு பெற்றதாக உருவாக்கினார். கதகளி கலைஞர்களான கலாமண்டலம் ஹைதரலி, கலாமண்டலம் சங்கரன் எம்ப்ராந்திரி, கலாமண்டலம் கேசவன் மற்றும் கலாமண்டலம் நீலகண்டன் நம்பீசன் ஆகியோருக்கு அவர் உதவி செய்தததன் மூலம் அறியப்படுகிறார். இவர்களில் ஹைதரலி திருவிதாங்கூர் உரங்கள் மற்றும் இரசாயனங்கள் நிறுவனத்தின் இன் கலாச்சார பிரிவில் ஆசிரியராக பணியாற்றியுள்ளார்.
நாயர் தனது சுயசரிதையான, ஆரோடும்ம் பரிபவாமில்லாதே (வித் மாலிஸ் டுவார்ட்ஸ் நோன் : தி க்ரோனிகல் ஆஃப் எ எரா), கலாகௌமுதியில் வாராந்திர கட்டுரைத் தொடராக எழுதினார். அவரது நிர்வாக வாழ்க்கையின் போதும் மற்றும் அதற்குப் பிறகு ஏற்பட்ட அனுபவங்களையும் அக்கட்டுரையில் விவரித்தார். இந்நூல், அவரது ஆரம்ப நிர்வாக நாட்களை விவரிக்கும் போது, ஐதராபாத்தை இந்தியாவுடன் இணைப்பதற்காக எடுக்கபட்ட போலோ நடவடிக்கை என்று பெயரிடப்பட்ட நடவடிக்கைப் பற்றியும், ஜவகர்லால் நேருவிற்கும் சர்தார் வல்லபாய் படேலுக்கும் இடையிலான அரசியல் வேறுபாடுகளையும் விவரிக்கிறது. இந்த புத்தகத்தை பின்னர் திருவிதாங்கூர் உரங்கள் மற்றும் இரசாயனங்கள் நிறுவனத்தில் பணிபுரிந்த இவரது இளைய சகாக்களில் ஒருவரான கோபகுமார் எம். நாயர் ஆங்கிலத்தில் மொழிபெயர்த்தார். இந்த புத்தகம் இது ஒரு அதிகாரத்துவத்தின் சுயசரிதை என்ற பெயரில் மற்றொரு ஆங்கில மொழிபெயர்ப்பிலும் வெளிவந்தது. எழுத்தாளரும், எம்.கே.கே நாயரின் மருமகளுமான மீனா தாஸ் நாராயண் என்பவர் இந்த மொழிபெயர்ப்பை செய்தார். இவரது வாழ்க்கை ஸ்மிருதி என்ற தொலைக்காட்சி தொடராக 2017 இல் சஃபாரி தொலைக்காட்ட்சியில் ஒளிபரப்பப்பட்டது. கேரள மேலாண்மைச் சங்கம் அவரது நினைவாக எம்.கே.கே நாயர் நினைவு சொற்பொழிவு என்ற பெயரில் ஒரு வருடாந்திர சொற்பொழிவிற்கு ஏற்பாடு செய்தது. இவர் தனது தொழில் வாழ்க்கையின் பிற்பகுதிகளை கழித்த இடமான கேரளாவின் ஏலூரில் உள்ள ஒரு சமூக மையத்திற்கு எம். கே. கே நாயர் நினைவு சமூக மண்டபம் என இவரது பெயரிடப்பட்டது இவரது பெயரில் பெயரிடப்பட்ட அமைப்பான எம். கே. கே நாயர் அறக்கட்டளை, கலை நிகழ்ச்சிகளில் சிறந்து விளங்குபவர்களை கௌரவிப்பதற்காக எம். கே. கே நாயர் விருது என்ற ஆண்டு விருதை நிறுவியுள்ளது.
சர்ச்சை
1974 ஆம் ஆண்டில், அவர் மீது அதிகார துஷ்பிரயோகம் மற்றும் ஊழல் குற்றச்சாட்டுகளை மத்திய புலனாய்வுப் பிரிவு பதிவு செய்தது. விசாரணை நீதிமன்றம் 1983 ஆம் ஆண்டில் அவரை விடுவித்தது. பின்னர், மேல்முறையீட்டு நீதிமன்றம் 1987 ஆம் ஆண்டில் அவரை விடுவித்தது. பல ஆண்டுகளுக்குப் பிறகு, எம். கே. கே. நாயர் நினைவஞ்சலி சொற்பொழிவை நிகழ்த்தியபோது, கேரள அரசின் முன்னாள் தலைமைச் செயலாளர் டி. பாபு பால், இந்தியாவின் முன்னாள் பிரதமரின் உத்தரவின் பேரில் நாயர் துன்புறுத்தப்பட்டதை வெளிப்படுத்தினார். இதைப்பற்றி நாயர் தனது தனிப்பட்ட நாட்குறிப்பில் பதிவு செய்த கருத்துக்களின் மூலம் தான் அறிந்து கொண்டதாகவும் குறிபிட்டார்.
வெளி இணைப்புகள்
பகுப்பு:கேரள எழுத்தாளர்கள் பகுப்பு:ஐக்கிய இராச்சியத்தின் படைத்துறையினர் பகுப்பு:இந்திய ஆட்சிப் பணி அலுவலர்கள் பகுப்பு:திருவனந்தபுரம் மாவட்ட நபர்கள் பகுப்பு:1987 இறப்புகள் பகுப்பு:1920 பிறப்புகள்
ருசிர பெரேரா
தொன் ருசிர லக்சிரி பெரேரா  (Don Ruchira Laksiri Perera, பிறப்பு: ஏப்ரல் 2 1964), இலங்கை அணியின் முன்னாள் துடுப்பாட்டக்காரர். இவர் 2002-2006 இல் 08 தேர்வுத் துடுப்பாட்டப் போட்டிகளிலும், 17 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் கொழும்பைப் பிறப்பிடமாகக் கொண்டவர்
பகுப்பு:இலங்கைத் துடுப்பாட்டக்காரர்கள் பகுப்பு:1964 பிறப்புகள் பகுப்பு:1977 பிறப்புகள் பகுப்பு:வாழும் நபர்கள்
நெடுமிடல்
நெடுமிடல் என்னும் பெயர் கொண்ட அரசர்கள் இருவர் காணப்படுகின்றனர்.
அடிக்குறிப்பு
பகுப்பு:சங்ககால அதியர் பகுப்பு:சேரர் போர்கள்
சுள்ளங்குடி கருப்பனார் கோயில்
சுள்ளங்குடி கருப்பனார் கோயில் தமிழ்நாட்டில் அரியலூர் மாவட்டம், சுள்ளங்குடி என்னும் ஊரில் அமைந்துள்ள கிராமக் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சஞ்சய் ராம்சந்திர பாட்டீல்
சஞ்சய் ராம்சந்திர பாட்டீல், மகாராட்டிர அரசியல்வாதி. இவர் பாரதிய ஜனதா கட்சியைச் சேர்ந்தவர். இவர் 1965ஆம் ஆண்டின் ஜனவரி நான்காம் நாளில் பிறந்தார். இவர் 2014-ஆம் ஆண்டில் நடைபெற்ற பாராளுமன்றத் தேர்தலின்போது, சாங்கலி மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.
பானோ குத்சியா
பானோ குத்சியா ( Bano Qudsia ; ‎ 28 நவம்பர் 1928 – 4 பிப்ரவரி 2017), பானோ ஆபா என்றும் அழைக்கப்படும் இவர், ஒரு பாக்கித்தானின் புதின ஆசிரியரும், நாடக ஆசிரியரும், ஆன்மீகவாதியுமாவார். இவர் உருது மொழியில் இலக்கியத்தை எழுதினார். புதினங்கள், நாடகங்கள் மற்றும் சிறுகதைகளைத் தயாரித்தார். தனது ராஜா கித் என்ற புதினத்திற்காக சிறந்த அங்கீகாரம் பெற்றவர். மேலும், உருது மற்றும் பஞ்சாபி மொழிகளில் தொலைக்காட்சிகளுக்கும், மேடைகளுக்கும் நாடகங்களை எழுதினார். இவரது ஆதி பாத் என்ற நாடகம் "ஒரு உன்னதமான நாடகம்" என்று அழைக்கப்பட்டது. பானோ குத்சியா லாகூரில் 4 பிப்ரவரி 2017 அன்று இறந்தார்.
சஞ்சய் ராம்சந்திர பாட்டீல்
சான்றுகள்
பகுப்பு:வாழும் நபர்கள் பகுப்பு:மகாராட்டிர அரசியல்வாதிகள் பகுப்பு:1965 பிறப்புகள் பகுப்பு:16வது மக்களவை உறுப்பினர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:17வது மக்களவை உறுப்பினர்கள்
பானோ குத்சியா
தனிப்பட்ட வாழ்க்கை
பானோ குத்சியா, 1928 ஆம் ஆண்டு நவம்பர் 28 ஆம் தேதி பிரித்தானிய இந்தியாவின் பிரோஸ்பூரில் ஒரு முஸ்லிம் ஜாட் குடும்பத்தில் குத்சியா சத்தாவாகப் பிறந்தார். இவரது தந்தை விவசாயத்தில் இளங்கலைப் பட்டம் பெற்றவர். இவரது சகோதரர் பெர்வைஸ் சத்தா ஒரு ஓவியர். இந்தியப் பிரிவினைக்குப் பிறகு இவர் தனது குடும்பத்துடன் லாகூருக்கு குடிபெயர்ந்தார். 5ஆம் வகுப்பில் படிக்கும் போது சிறுகதைகள் எழுதத் தொடங்கினார். லாகூரில் உள்ள கின்னார்ட் கல்லூரியில் பட்டம் பெற்றார், பின்னர் அரசுக் கல்லூரிப் பல்கலைக்கழகத்தில் (லாகூர்) சேர்ந்து 1951 இல் உருது இலக்கியத்தில் முதுகலைப் பட்டம் முடித்தார்.
திருமணம்
குத்சியா, லாகூர் அரசு கல்லூரியில் தான் சந்தித்த எழுத்தாளர் அஷ்ஃபாக் அகமதுவை மணந்தார். இவர்களுக்கு அனீக், அனீஸ், ஆசீர் ஆகிய மூன்று மகன்கள் இருந்தனர்.
சான்றுகள்
பகுப்பு:உருது எழுத்தாளர்கள் பகுப்பு:பஞ்சாபி எழுத்தாளர்கள் பகுப்பு:பஞ்சாப் நபர்கள் பகுப்பு:2017 இறப்புகள் பகுப்பு:1928 பிறப்புகள்
தீபோ கூர்த்துவா
2011 அக்டோபர் முதல் பன்னாட்டுப் போட்டிகளில் பங்கேற்று வருகிறார். 2014 உலகக்கோப்பை காற்பந்து, யூரோ 2016, 2018 உலகக்கோப்பை காற்பந்து ஆகிய போட்டிகளில் பெல்சிய அணியில் கோல்காப்பாளராக விளையாடினார். 2018 உலகக்கோப்பை காற்பந்து போட்டிகளில் சிறந்த கோல்பாப்பாளருக்கான தங்கக் கையுறை விருதைப் பெற்றுக் கொண்டார்.
விருதுகள்
அத்லெடிகோ மாட்ரிட்
செல்சீ
வெளி இணைப்புகள்
பகுப்பு:1992 பிறப்புகள் பகுப்பு:வாழும் நபர்கள் பகுப்பு:பெல்ஜியக் காற்பந்தாட்ட வீரர்கள் பகுப்பு:2018 உலகக்கோப்பை காற்பந்து வீரர்கள்
மாவட்ட ஆசிரியர் கல்வி மற்றும் பயிற்சி நிறுவனம், தருமபுரி
மாவட்ட ஆசிரியர் கல்வி மற்றும் பயிற்சி நிறுவனம், தருமபுரி என்ற நிறுவனமானது 2007 செப்டம்பர் 3 அன்று தமிழ்நாடு அரசால் நிறுவப்பட்டது.
பணியாற்றும் கல்வியாளர்கள்
இந்த நிறுவனத்தில் முதல்வர், ஒரு முதுநிலை விரிவுரையாளர், எட்டு விரிவுரையாளர்கள் மற்றும் இரண்டு அலுவலக பணியாளர்கள் பணியாற்றி வருகின்றனர்.
பிற விவரங்கள்
இந்த நிறுவனத்தில் உள்ள பணி முன் துறையில் 19 மாணவர்கள் ஆசிரியர் கல்வி பயில்கின்றனர். பன்னிரண்டாம் வகுப்பு முடித்த மாணவா்களுக்கு பணிமுன் பயிற்சியாக தொடக்க கல்வி பட்டய படிப்பு இரண்டாண்டு பயிற்சி வழங்கப்படுகிறது. அங்கன்வாடி ஆசிாியா் முதல் பன்னிரன்டாம் வகுப்பு முதுகலை ஆசிாியா் வரை கற்பிக்கும் ஆசிரியர்களுக்கும் கல்வி மற்றும் கற்பித்தல் சார்ந்த பயிற்சிகளை வழங்கி வருகிறது.
மேற்கோள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:தருமபுரி மாவட்டம்
எம். ஆர். எம். கல்வியியல் கல்லூரி, புதுக்கோட்டை
'''எம். ஆர். எம் கல்வியியல் கல்லூரி''' தமிழ்நாட்டின், புதுக்கோட்டை மாவட்டம், அரிமளம் வட்டம், சிவபுரம் கிராமத்தில் (பின்கோடு 622422) அமைந்துள்ள சுயநிதிக் கல்லூரியாகும். இக்கல்லூரி திருச்சிராப்பள்ளி பாரதிதாசன் பல்கலைக்கழகத்துடன் இணைக்கப்பட்டுள்ளது. ஆசிரியர் கல்விக்கான தேசிய கவுன்சில் இந்நிறுவனத்திற்கு அங்கீகாரம் அளித்துள்ளது. இக்கல்லூரியின் முதல்வர் ஆர்.மீனாள் ஆவார்.
சிவபுரம் தேக்காட்டூர் பஞ்சயத்தில் இடம்பெற்றுள்ளது.. புதுக்கோட்டையைச் சேர்ந்த கட்டிடக்கலைச் செம்மல் மாணிக்கம் என்பவரால் தொடங்கப்பட்ட சித்ரா கல்வி அறக்கட்டளையால் இந்நிறுவனம் நிர்வாகிக்கப்படுகிறது. இந்நிறுவனத்தின் தற்போதைய அறக்கட்டளை தலைவர் எம்.ஏ. முருகப்பா ஆவார்.
இக்கல்லூரியில் இளங்கலை கல்வியியல் (Bachelor of Education) மற்றும் ஆசியர் கல்வி பட்டயப்படிப்பு (Diploma in Teacher Education) ஆகிய வகுப்புகள் நடைபெறுகின்றன.
மேற்கோள்கள்
பகுப்பு:பல்கலைக்கழகங்களும் கல்லூரிகளும்
குண் தெமூர் கான்
குண் தெமூர் (Гүнтөмөр; மொங்கோலிய எழுத்துமுறை: ; ) என்பவர் வடக்கு யுவான் அரசமரபின் ஒரு ககான் ஆவார். இவர் 1400 - 1402இல் ஆட்சிபுரிந்தார். எர்தெனீன் தோப்சி நூலின்படி, குண் தெமூர் எல்பெக் நிகுலேசுக்சி கானின் மூத்த மகன் ஆவார். ஆனால், சசரத் உல் அத்ரக் மற்றும் அபீப் அல் சியார் போன்ற நூல்களின் பதிவுப்படி இவர் செங்கிஸ்கானின் பிற வழித்தோன்றல் என்று குறிப்பிடப்படுகிறது. இவர் ஒருவேளை அரிக் போகேயின் வழித்தோன்றலாக இருந்திருக்க வாய்ப்புள்ளது. இவரது பெயரான குண் தெமூருக்கு மொங்கோலிய மொழியில் "(சிந்தனை இன்பத்தில் ) ஆழ்ந்த நாட்டமுடைய இரும்பு" என்று பொருள்.
ஆட்சி
அமியில் இருந்த காரா தெல் அரசின் மீது தனது அதிகாரத்தை நிலை நிறுத்தும் ஒரு முயற்சியாக மிங் அரசமரபுடன் இணைந்த என்கே தெமூரை குண் தெமூர் கொன்றார்.
1402இல் குண் தெமூர் குலிச்சியால் தோற்கடிக்கப்பட்டார். குலிச்சி ஒருவேளை அருக்தையுடன் கூட்டணியில் இருந்திருக்கலாம் என்று கருதப்படுகிறது. இதன் விளைவாகக் குலிச்சி குண் தெமூரைக் கொன்றார். இவரது இறப்பிற்குப் பல மாதங்கள் கழித்து வடக்கு யுவான் அரசமரபின் அரியணைக்கு இவரது தம்பி ஒல்ஜெயி தெமூர் கான் புண்ணியசிறீ பதவிக்கு வந்தார்.
உசாத்துணை
பகுப்பு:1377 பிறப்புகள்
எம். எம். அப்துல் அமீது
மணதாத் மக்கர் பிள்ளை அப்துல் அமீது  (Manadath Mackar Pillay Abdul Hameed)  இந்தியாவைச் சேர்ந்த ஒரு தொழிலதிபர் ஆவார். ஒரு வங்கியாளர் மற்றும் கொடைவள்ளல் என்றும் இவர் அறியப்படுகிறார். ஒரு முன்னணி முந்திரி மற்றும் எலுமிச்சைப் புல் ஏற்றுமதியாளராக புகழ் பெற்றார். இவரது மருமகன் பிகே அப்துல் கப்பூரால் நிறுவப்பட்ட முசுலீம் கல்விச் சங்கத்தின் ஆரம்பகால ஆதரவாளராகவும் புரவலராகவும் அப்துல் அமீது இருந்தார்.
வாழ்க்கைக் குறிப்பு
அப்துல் அமீது, ஆலுவாவின் பிரபல தொழிலதிபரும் அரசியல்வாதியுமான எம்.கே.மக்கர் பிள்ளைக்கு மூன்று மகன்களில் இரண்டாவது மகனாகப் பிறந்தார்.
1935 ஆம் ஆண்டில், திருவிதாங்கூர் இராச்சியத்தின் மிகப்பெரிய வர்த்தக நிறுவனங்களில் ஒன்றான எம்.கே.மக்கர் பிள்ளை & சன்சு நிறுவனத்தின் பங்குதாரரானார். அத்தியாவசிய எண்ணெய்களை நேரடியாக ஏற்றுமதி செய்வதன் மூலம் மலபார் கடற்கரையில் பிரித்தானிய வர்த்தக நிறுவனங்களின் ஏகபோகத்தை முதன்முதலில் இந்நிறுவனம் போட்டியிட்டது. நிறுவனம் 1941 ஆம் ஆண்டு மக்கர் பிள்ளை & சன்சு நிறுவனத்துடன் இணைக்கப்பட்டபோது, அமீது அதன் நிர்வாக இயக்குநரானார்.
மேற்கோள்கள்
பகுப்பு:1971 இறப்புகள் பகுப்பு:1914 பிறப்புகள் பகுப்பு:20 ஆம் நூற்றாண்டு இந்தியத் தொழிலதிபர்கள்
தேவதை (தொலைக்காட்சித் தொடர்)
தேவதை ஜூலை 1, 2013ஆம் ஆண்டு முதல் ஆகஸ்ட் 20, 2016ஆம் ஆண்டு வரை சன் தொலைக்காட்சியில் திங்கள் முதல் சனி வரை மதியம் 12 மணிக்கு ஒளிபரப்பாகி 924 அத்தியாயங்களுடன் பாதியில் நிறுத்தப்பட்ட ஒரு தொடர் ஆகும். இந்த தொடரை அபிநயா கிரியேஷன்ஸ் தயாரிக்க, பி. நீராவி பாண்டியன் என்பவர் இயக்கியுள்ளார். இந்த தொடரில் சுபத்ரா, டி. துரைராஜ், ஷோபனா, ரகுநாத், நேசன் உள்ளிட்ட பலர் நடித்துள்ளனர். கதை, திரைக்கதை பா. ராகவன், வசனம் கார்க்கி. இசை பாலபாரதி, ஒளிப்பதிவு ராஜூஸ்.
வெளி இணைப்புகள்
பகுப்பு:சன் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2013 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:2016 இல் நிறைவடைந்த தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள்
சாளுக்கியர் குலம்
சாளுக்கியர் குலம் (Chalukiya) வட இந்தியாவின் குர்சார் சமூகத்தின் பரவலான பழங்குடி இனம் மற்றும் குலமாகும். . சாளுக்யர் சௌலுக்கியர், சாலோக்கு என்ற பெயர்களாலும் இவர்கள் அழைக்கப்படுகிறார்கள். சிந்து மற்றும் பலுசிசுத்தான் உட்பட்ட சில பகுதிகளில் இவர்கள் சோலங்கி அல்லது சோலங்கியர்கள் என்றும் அழைக்கப்படுகிறார்கள். இவர்கள் முதலில் சமண மற்றும் இந்து மதத்தைப் பின்பற்றினார்கள். பின்னர் இசுலாமியர்களானார்கள். சோலாங்கிப் பேரரசு, மேலைச் சாளுக்கியப் பேரரசு மற்றும் கிழக்கு சாளுக்கிய வம்சங்களை இவர்கள் பொது ஊழி காலம் 542 முதல் 1244 வரை நிறுவி ஆட்சி செய்தனர். சாளுக்கியர்கள் குசராத்து, இராசத்தான், மத்தியப் பிரதேசம், உத்தரப் பிரதேசம், மகாராட்டிரம், பாக்கித்தான் மாகாணங்களான சிந்து, பலுசிசுத்தான் மற்றும் பஞ்சாப் உள்ளிட்ட பல மாநிலங்களில் வசிக்கிறார்கள்.
மேற்கோள்கள்
பகுப்பு:குர்சார்கள்
சப்தரி மாவட்டம்
சப்தரி மாவட்டம், நேபாள மாநில எண் 2-இல் உள்ள எட்டு மாவட்டங்களில் ஒன்றாகும். இதன் தலைமையகமாக ராஜ்பிராஜ் என்ற நகரம் தேர்ந்தெடுக்கப்பட்டுள்ளது. இந்த மாவட்டத்தின் பரப்பளவு 1,363 சதுர கி.மீ. இங்கு 639,284 மக்கள் வசிக்கின்றனர்.
சான்றுகள்
பகுப்பு:நேபாளத்தின் மாவட்டங்கள்
பிலிரான்
பிலிரான் (Biliran) என்பது பிலிப்பீன்சின் விசயாசின், கிழக்கு விசயாசுப் பிராந்தியத்தில் அமைந்துள்ள ஆறு மாகாணங்களில் ஒன்றாகும். இதன் தலைநகரம் நவல் ஆகும். இம்மாகாணம் 1992 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் கெரார்டோ எஸ்பினோ ஜேஆர். (Gerardo Espina, Jr) ஆவார். இதன் மொத்த நிலப்பரப்பளவு 536.01 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக பிலிரான் மாகாணத்தின் சனத்தொகை 171,612 ஆகும். மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 78ஆம் மாகாணமாகவும் சனத்தொகையின் அடிப்படையில் 75ஆம் மாகாணமாகவும் காணப்படுகின்றது. இம்மாகாணத்தில் 132 கிராமங்களும், 8 மாநகராட்சிகளும் உள்ளன. அத்துடன் இம்மாகாணத்தில் தகலாகு, ஆங்கிலம் உள்ளடங்கலாக நான்கு பிரதான மொழிகள் பேசப்படுகின்றன.
மேற்கோள்கள்
பகுப்பு:பிலிப்பீன்சின் மாகாணங்கள்
இலக்கிய மண்டபம்
இலக்கிய மண்டபம் ( Literary Hall ) என்பது 19 ம் நுற்றாண்டின் அரைப்பகுதியில் உருவான ஒரு நூலகம், தற்போது இது அருங்காட்சியகமாக்கப்பட்டுள்ளது. இது ஐக்கிய அமெரிக்காவின் மேற்கு வர்ஜீனியா மாநிலத்தில் ரோம்னி நகரில் அமைந்துள்ளது. இது ரோமனி இலக்கிய அமைப்பால் 1869ஆம் ஆண்டு உருவாக்கப்பட்டது. பின்னர் 1979 மே 29 இல் புதுப்பிக்கப்பட்டது.
தோற்றமைப்பு
இது 0.40 எக்டேர் நிலப்பரப்பில் விசாலமாக அமைக்கப்பட்டுள்ளது. கடல் மட்டத்தில் இருந்து 820.30 அடி (250.03 மீ) உயரத்தில் உள்ளது.
ரோமனி இலக்கிய அமைப்பு
ரோமனி இலக்கிய அமைப்பு 1819 ம் ஆண்டு ஜனவரி மாதம் 10 ம் நாள் உருவாக்கப்பட்டது. இக் குழுவின் நோக்கமானது மக்களுக்கு உரிய முறையில் இலக்கியம், அறிவியல் மற்றும் கல்வி போன்ற துறைகளில் முன்னேற்றத்தை கொடுப்பது. இக் குழுவின் ஒரு திட்டமே இலக்கிய மண்டபம்.
மேற்கோள்கள்
பகுப்பு:அமெரிக்க அருங்காட்சியகங்கள் பகுப்பு:மேற்கு வர்ஜீனியா
பண்ணுறவாண்மை
thumb|240px|நியூ யார்க் நகரில் தலைமையகத்தைக் கொண்ட ஐக்கிய நாடுகள் சபையே உலகின் மிகப் பெரிய இராசதந்திர அமைப்பு ஆகும்.
பண்ணுறவாண்மை அல்லது அரசனயம் (Diplomacy) என்பது குழுக்களின் அல்லது நாடுகளின் பேராளர்களுடன் பேரப் பேச்சுக்களை நடத்தும் நடைமுறையும் கலை ஆகும். நாடுகளிடையே விவகாரங்களைப் பகைமை இன்றிக் கையாளும் உத்தியே இது என்றும் பொருள் கொள்ளப்படுவது உண்டு. பொதுவாக இது, அமைதி, வணிகம், போர், பொருளாதாரம், பண்பாடு சூழல் மற்றும் மனித உரிமை விடயங்கள் ஆகியவை தொடர்பான விடயங்களில் நாடுகளிடையேயான உறவுகளை ஏற்படுத்துவது தொடர்பாகவே இச்சொல் பயன்படுகிறது. இவ்விடயங்களை தொழில் அடிப்படையிலான பண்ணுறவாளர்களே கையாள்வர். நாடுகளிடையேயான ஒப்பந்தங்களை நாடுகளின் அரசியலாளர்கள் ஏற்றுக் கொண்டு கைச்சாத்திடுமுன், பண்ணுறவாளர்களே இவற்றுக்கான பேச்சுக்களை நடத்துவர். முறைசாராவிதத்தில்,சமூகக் கருத்தின் அடிப்படையில் கூறுவதாயின் பொதுவான பிரச்சனைகளிற்கு இருதரப்புகளும் ஏற்றுக்கொள்ளும் தீர்வுகளைக் காணுதல் அல்லது தந்திரோபாயமான சாதகங்களைப் பெற்றுக்கொள்வதற்கான உத்திகளை மோதலற்ற விதத்தில் பிரயோகிப்பதே அரசனயம் ஆகும். 1900 வாக்கில் "பண்ணுறவாளர்கள்" என்ற வார்த்தை பண்ணுறவு சேவைகள், தூதரக சேவைகள் மற்றும் வெளியுறவு அமைச்சக அதிகாரிகள் ஆகியவற்றையும் உள்ளடக்கியதாக டேவிட் ஸ்டீவன்சன் தெரிவிக்கிறாா்.
வரலாறு
பண்ணுறவாண்மையைக் கையாளுவது ஒரு நாட்டுக்கு இருக்கவேண்டிய முக்கிய தகுதிகளுள் ஒன்று. பல ஆயிரம் ஆண்டுகளுக்கு முன்பே உலகின் முதல் நகர அரசுகள் உருவானபோதே பண்ணுறவாண்மை நடைமுறைகள் தொடங்கிவிட்டன. வரலாற்றுக் காலத்தின் பெரும்பகுதியில், குறிப்பிட்ட சில பேச்சுக்களுக்காக பண்ணுறவாளர் வேற்று நாடுகளுக்கு அனுப்பப்படுவர். பணி முடிந்ததும் உடனடியாகவே அவர்கள் திரும்பிவிடுவர். இன்னொரு நாட்டுடன் பேச்சுக்களை நடத்துவதற்காக வலுவைக் கொடுப்பதற்காக, அனுப்பப்படும் பண்ணுறவாளர்கள் அரச குடும்பத்தைச் சேர்ந்தவர்களாகவோ அவர்களது நெருங்கிய உறவினராகவோ அல்லது மிகவும் உயர்ந்த பதவி வகிப்பவர்களாகவோ இருப்பர்.
ஐரோப்பாவில் பண்ணுறவாண்மை
ஐரோப்பாவில் ஆரம்பகால நவீன பண்ணுறவாண்மை தோன்றியது. 13-ஆம் நூற்றாண்டின் ஆரம்பகால மறுமலர்ச்சி காலத்தில் முதலாவது தூதரகங்கள் பெரும்பாலும் வடக்கு இத்தாலியின் மாநிலங்களில் நிறுவப்பட்டது. குறிப்பாக இத்தாலியின் மற்ற நகர மாநிலங்களுக்கான நிரந்தர தூதரகங்கள் நிறுவிய பிரான்செஸ்கோ ஸ்ஃபோர்ஸா ஆட்சிகாலத்தில் மிலன் ஒரு முக்கியப் பங்கு வகித்தது. டஸ்கனி மற்றும் வெனிஸ் 14 ஆம் நூற்றாண்டு முதல் பண்ணுறவாண்மை மையங்களை வளர்த்துக் கொண்டன. இத்தாலிய தீபகற்பத்தில் நவீன பண்ணுறவாண்மையின் பல மரபுகள் தொடங்கியது நாட்டின் தலைநகருக்கு தூதுவர்களை அனுப்பும் முறைகள் போன்றவை தொடங்கின.
நவீன பண்ணுறவாண்மையின் விதிகள்
1500-1700 ஆம் ஆண்டில் நவீன பண்ணுறவாண்மை விதிகள் மேலும் மேம்பாடுகள் செய்யப்பட்டன. 1715 ஆம் ஆண்டில் இத்தாலிக்கு பதிலாக பிரான்சு பண்ணுறவாண்மை கொள்கையை முன்னெடுத்தது. உயர் பதவியில் இருக்கும் பிரதிநிதி தூதுவர் ஆவார். அந்த நேரத்தில் தூதுவர் ஒரு உயர் பதவி வகிப்பவராக இருந்தார். நாட்டின் பிரதிநிதித்துவத்துடன் அவர் ஒப்படைக்கப்பட்ட மரியாதைக்குரிய பதவி வகித்தார். தூதுவர்களுக்கு கடுமையான தரநிலைகள் மேம்படுத்தப்பட்டன. தேவையான பெரிய குடியிருப்புக்கள், விருந்தினர் மாளிகைகள் தேவை, அவற்றின் நட்பு நாடுகளின் அவை நடவடிக்கைகளில் முக்கிய பங்கு வகித்தல் போன்றவையாகும். ரோமின் கத்தோலிக்கத் தூதுவர்கள் அதிக சம்பளத்தில் பணியமர்த்தப்பட்டனர். பிரெஞ்சு மற்றும் ஸ்பானிய தூதுவர்களின் நூறு நபர்கள் வரை இருந்தனர்.
பண்ணுறவாண்மை தற்போது ஒரு சிக்கலான விவகாரமாக உள்ளது. ஒவ்வொரு நாட்டிலும் தூதுவர்கள், அவர்களுக்கு அளிக்கப்படும் மிகவும் சிக்கலான முன்னுரிமைகளால் மிகவும் விவாதத்திற்கு உட்படுகின்றனர். அரசுகள் பொதுவாக இறையாண்மை முறைமையால் வரிசைப்படுத்தப்பட்டன. கத்தோலிக்க நாடுகளுக்கு வத்திக்கானில் இருந்து வந்த தூதர் முதன்மையானவராக இருந்தார் இவருக்கு அடுத்து ராஜ்யங்களிலிருந்து வந்தவர்களுக்கும் பின்னர் டச்சுக்கள் மற்றும் சர்வாதிகார நாடுகளுக்கும் முன்னுரிமை வழங்கப்பட்டது. குடியரசு நாடுகளின் பிரதிநிதிகள் மிகக் கீழ் நிலையில் மதிக்கப்பட்டனர். ( பெரும்பாலும் பல ஜேர்மனிய, ஸ்காண்டிநேவிய மற்றும் இத்தாலிய குடியரசுகளின் தலைவர்களைக் இச்செயல்முறை கோபப்படுத்தியுள்ளனர்). இருராஜ்யங்களுக்கிடையில் முன்னுரிமையைத் தீர்மானிப்பது பெரும்பாலும் மாறிக்கொண்டிருக்கும் பல காரணிகளைச் சார்ந்திருப்பதால் தொடர்ந்து இடைவெளியைத் தாண்டிச் செல்கிறது.